മെഗാലേലത്തിന് മുന്പ് ഫ്രാഞ്ചൈസികള്ക്ക് ടീമില് നിലനിര്ത്താനാവുക 2 താരങ്ങളെ മാത്രം? സൂചനകള് ഇങ്ങനെ. ഐപിഎല്ലിന്റെ പതിനഞ്ചാം എഡിഷന് മുന്നോടിയായുള്ള മെഗാ താരലേലം അടുത്ത വര്ഷം ജനുവരിയില് നടക്കുമെന്ന് സൂചന. കഴിഞ്ഞ ദിവസം ക്രിക്ബസാണ് ഇത് സംബന്ധിച്ച വാര്ത്ത പുറത്ത് വിട്ടത്. എന്നാല് ലേലത്തിന് മുന്നോടിയായി ഫ്രാഞ്ചൈസികള്ക്ക് ടീമില് നിലനിര്ത്താന് കഴിയുന്ന താരങ്ങളുടെ എണ്ണത്തിന്റെ കാര്യത്തില് ബിസിസിഐയില് നിന്ന് വ്യക്തതയൊന്നും പുറത്ത് വന്നിട്ടില്ല. എങ്കിലും രണ്ട് റിട്ടന്ഷനുകളും, രണ്ട് റൈറ്റ് ടു മാച്ച് RTM കാര്ഡുകളും ബോര്ഡ് ഫ്രാഞ്ചൈസികള്ക്ക് അനുവദിക്കുമെന്നാണ് ക്രിക്ബസ് ചൂണ്ടിക്കാട്ടുന്നത്. ഇത് പ്രകാരം തങ്ങളുടെ രണ്ട് താരങ്ങളെ ലേലത്തിന് മുന്പും, രണ്ട് പേരെ ലേലത്തില് നിന്നും ടീമിലേക്കെത്തിക്കാന് ഫ്രാഞ്ചൈസികള്ക്ക് കഴിയും. നവംബര് മാസത്തോടെ ഇക്കാര്യങ്ങളില് ബിസിസിഐയുടെ ഔദ്യോഗിക പ്രഖ്യാപനമുണ്ടാകുമെന്നാണ് കരുതപ്പെടുന്നത്. അതേ സമയം നിലവില് എട്ട് ടീമുകള് മത്സരിക്കുന്ന ഐപിഎല് അടുത്ത വര്ഷം മുതല് 10 ടീമുകള് കളിക്കുന്ന ടൂര്ണമെന്റായി മാറും. ഐപിഎല്ലിലെ പുതിയ ടീമുകള്ക്ക് വേണ്ടിയുള്ള ലേലം അടുത്ത മാസം 17 ന് നടക്കുമെന്നാണ് സൂചനകള്. പുതിയ ടീമുകളുടെ അടിസ്ഥാന വില കുറഞ്ഞത് 2000 കോടി ഇന്ത്യന് രൂപയെങ്കിലുമായിരിക്കുമെന്നാണ് റിപ്പോര്ട്ട്. നിലവില് പുറത്ത് വരുന്ന സൂചനകള് പ്രകാരം അഹമ്മദാബാദില് നിന്നും, ലക്നൗവില് നിന്നുമാകും പുതിയ ഐപിഎല് ഫ്രാഞ്ചൈസികള് വരുക. അഹമ്മദാബാദ് ആസ്ഥാനമാക്കി വരുന്ന ഐപിഎല് ഫ്രാഞ്ചൈസിയെ അഡാനി ഗ്രൂപ്പും, ലക്നൗ ആസ്ഥാനമാക്കിക്കൊണ്ടുള്ള ഫ്രാഞ്ചസിയെ ആര് പി എസ് ജി ഗ്രൂപ്പിന്റെ സഞ്ജിവ് ഗോയങ്കയും സ്വന്തമാക്കാനുള്ള സാധ്യതകളാണ് ഉയര്ന്ന് നില്ക്കുന്നത്.